עמיעד לפידות

הכנת לבנים לאיטום פנים הבית ובניית המחיצות
עמיעד לפידות (נולד ב-2 במאי 1968) הוא יזם ופעיל חברתי סביבתי ישראלי, מוביל את הפרדת האשפה במקור בישראל. כמו כן, מקדם בנייה ירוקה, חקלאות וגינון בני קיימא ועוסק בתחומי קיימות נוספים, לטובת הפחתת המעורבות האנושית בניצול משאבי כדור הארץ.

בשנת 2011 זכה בפרס השר להגנת הסביבה למצוינות סביבתית, על קידום נושא הפרדת האשפה במקור בישראל.<ref></ref>

== ביוגרפיה ==
לפידות נולד ב-1968 במגדל העמק. בילדותו עבר עם הוריו למושב כרם מהר"ל ומאז הוא מתגורר במושב, שבו הקים בית ירוק.<ref></ref> לפידות שירת בחיל הים במשך 13 שנים (רובן בשייטת הצוללות) והשתחרר בדרגת רב-סרן.

ללפידות תואר ראשון (1995) בגאוגרפיה, מאוניברסיטת חיפה, בהדגשת מקצועות האקולוגיה והסביבה ותואר שני (2004) בתכנון ערים ואזורים מהפקולטה לארכיטקטורה ובינוי ערים בטכניון.

בשנים 2000–2001 השתתף בתוכנית עמיתֵי סביבה של מרכז השל לקיימות, במכון הישראלי לפיתוח חשיבה ומנהיגות סביבתית, תוך התמקדות בתחום הפסולת. בנוסף, השלים קורס חקלאות אורגנית בדגש על תחום הקומפוסט. זאת, במסגרת חברותו בארגון לחקלאות אורגנית.

בנובמבר 2021 החל לנהל את חוות גוונים בכרם מהר"ל המשמשת כמודל לחקלאות בת קיימא.

=== פעילות ציבורית ===
לפידות הוא חקלאי אורגני, מגדל זיתים ומגוון עצי פרי וירק. הוא פיתח מודל של חקלאות משקמת סביבה, ליישום עקרונות הקיימות. במסגרת פעילות זו בנה לפידות מודל של ניקוז אוגר מים - ניקוז מים לתעלות המאפשרות להם לחלחל למי התהום. כמו כן, יצר אלמנטים לשיפור אחיזת המים בקרקע ולשילוב של שלוליות חורף בתוך שטחים חקלאיים.

בשנים 2000–2003 היה חבר בארגון "שתיל" (שירות תמיכה וייעוץ לארגונים לשינוי חברתי). במסגרת זאת, עסק בליווי פעילות של מגוון ארגוני סביבה בקידום סדר יום סביבתי. במקביל היה שותף לייסוד הפעילות של הקואליציה לבריאות הציבור - קואליציה של ארגוני סביבה הפועלים להורדת תחלואה בעקבות זיהומים סביבתיים. בהמשך שימש כרכז פרויקט קיימות במרכז השל,<ref></ref> המרכז הישראלי לפיתוח חשיבה ומנהיגות סביבתית. הוא ריכז את פרויקט סי"מ 21 (סדר יום מקומי למאה ה-21), ופורום החקלאות של מרכז השל לקידום חקלאות בת קיימא.

ב-2006 הקים לפידות את עמותת "ארץ כרמל", לקידום רעיון הקיימות. העמותה שימשה כפלטפורמה ביצועית למיזם הפרדת פסולת במקור, שכללה מיחזור אשפה אורגנית בשילוב הקהילה,<ref></ref> ויצרה תשתיות מתאימות. כמו כן עסקה העמותה בגיוס והפעלת כוח אדם, במתן פתרונות הנדסיים, בתכנון אסטרטגי ובניהול כלכלי. פעילות העמותה החלה בכרם מהר"ל ומשם התפשטה לכ-60 קהילות ברחבי הארץ. במסגרת המיזם הוקם והופעל אתר הקומפוסט הראשון בישראל לטיפול בפסולת אורגנית מופרדת במקור. האתר פעל עד לשנת 2015.

בשנת 2012 ייסד לפידות את חברת ארץ שפ"ע,<ref></ref> שמטרתה לקדם את רעיון הקיימות, באמצעות מתן פתרונות לטיפול חכם בפסולת. חלק מפעילות החברה התמקד במתן ייעוץ למגוון חברות, לארגונים ולרשויות מקומיות בנושאי טיפול בפסולת ומיחזור, הפרדת אשפה וצמצום עלויות. החברה פיתחה מתקן ייחודי להפיכת פסולת לאנרגיה.

בשנת 2018 החל לפידות לכהן כראש תחום פסולת וקיימות בארגון אדם טבע ודין. בתפקיד זה פעל מול מקבלי החלטות בשלטון המקומי ובמשרדי הממשלה, בעיקר במשרד להגנת הסביבה והוביל תהליכים לקידום הנושא הסביבתי בתחום הטיפול בפסולת. לפידות חבר בוועד המנהל של קרן הניקיון בשליטת המשרד להגנת הסביבה.<ref></ref>

בשנת 2021 הוציא לאור את ספרו "התפוח נפל רחוק מהעץ".

== פרסים ואותות ==
* 2011 – אות הגלובוס הירוק<ref></ref>
* 2011 – פרס השר להגנת הסביבה למצוינות סביבתית<ref></ref>
* 2012 – זכייה בתואר "בית המגורים הירוק בישראל"<ref></ref>
* 2013 – אחד ממאה האנשים מעוררי ההשראה בישראל<ref></ref>
* 2017 – זכייה בתואר Gifted Citizen הבין לאומי<ref></ref>
* 2021 – עם העיר טירת כרמל - "אות העירוניות לשנת 2021" – על המיזם "הבניין הירוק"<ref></ref>

==קישורים חיצוניים==
* 
* 
* 
* - ראו "10. הבית הכי ירוק"
* 
* [https://www.youtube.com/watch?v=cdQNTga9IDU&t=98s על תפיסת העולם של הקיימות], ראיון בערוץ 11
* [https://www.youtube.com/watch?v=03_wI9maPD4 הרצאה של עמיעד לפידות באירוע TEDx]
* The Jerusalem Post, [https://www.jpost.com/Features/Learning-how-to-live-like-trees Learning how to live like trees]
* [https://jokopost.com/כללי/5316/ שלוליות או לא להיות – איך ניתן לסייע בפתרון בעיית המים בישראל], jokopost.com
* [https://kenes-media.com/%d7%a7%d7%95-%d7%9c%d7%9e%d7%95%d7%a9%d7%91/%d7%94%d7%a9%d7%99%d7%a0%d7%95%d7%99-%d7%a6%d7%a8%d7%99%d7%9a-%d7%9c%d7%91%d7%95%d7%90-%d7%a7%d7%95%d7%93%d7%9d-%d7%9b%d7%9c-%d7%90%d7%a6%d7%9c%d7%9a-%d7%91%d7%a4%d7%a0%d7%99%d7%9d/ השינוי צריך לבוא קודם כל אצלך בפנים], עמוס דה וינטר, אוגוסט 30, 2023, kenes-media.com
* 

==הערות שוליים==

קטגוריה:בוגרי כפר הנוער כפר גלים
קטגוריה:בוגרי אוניברסיטת חיפה
קטגוריה:בוגרי הטכניון - מכון טכנולוגי לישראל: אדריכלות
קטגוריה:יזמים ישראלים
קטגוריה:פעילי איכות הסביבה ישראלים
קטגוריה:כרם מהר"ל: אישים
קטגוריה:ישראלים שנולדו ב-1968